คือผมผ่าตัดใส่เหล็กนิ้วแล้วเหล็กออกมาพอถอดนิ้วเป็นรูมั้ยครับ แล้วนิ้วจะงอได้มั้ยครับ วันก่อนตอนล้างแผลนิ้วลีบด้วยครับหรือเป็นเพราะที่พันนิ้ว
สวัสดีค่ะ กระดูกนิ้ว นั้นจัดเป็นกระดูกขนาดเล็ก การดามภายนอกหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ส่วนใหญ่จะดามเอาไว้ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่ ก่อนที่จะให้เอาเฝือกออกและทำการบริหารข้อนิ้วได้ต่อไป แต่หากเป็นการผ่าตัดแล้วใส่ลวดดามเข้าไป คงต้องถามศัลยแพทย์ด้านกระดูกและข้อที่ทำการผ่าตัดโดยตรงค่ะว่าเป็นชนิดที่ต้องเอาออกหรือไม่ ถ้าเป็นชนิดที่เอาออกได้ อาจรอให้กระดูกติดดีแล้ว 1-2 ปี แพทย์จึงจะพิจารณาเอาออกให้หลังเอาออกนั้น กระดูกก็น่าจะเชื่อมติดกันดี และน่าจะงอได้ใกล้เคียงปกติ ไม่น่าจะทำให้เกิดรูที่นิ้วได้ แนะนำติดตามการรักษากับศัลยแพทย์ด้านกระดูกและข้ออย่างต่อเนื่องค่ะ